*Starpatbildes vēstules projekts*

Uz 13.03.2018. Nr.142.9/9-39-12/18

Latvijas Republikas Saeimas Sociālo

un darba lietu komisijas Sabiedrības

veselības apakškomisijai

*Par informācijas sniegšanu par iespēju*

*VSIA "Paula Stradiņa klīniskajā*

*universitātes slimnīcā"*

*izveidot Hibrīdoperāciju zāli*

 Ministru prezidents ir saņēmis Saeimas Sociālo un darba lietu komisijas Sabiedrības veselības apakškomisijas (turpmāk - apakškomisija) 2018. gada 13. marta vēstuli Nr. 142.9/9-39-12/18 “Par iespēju VSIA “Paula Stradiņa klīniskā universitātes slimnīca” izveidot Hibrīdoperāciju zāli” un tās pielikumā pievienoto saraksti, kurā apakškomisija lūdz Ministru prezidentu izskatīt jautājumu “Par asinsvadu ķirurģijas attīstības projektu” un rast finansējumu tuvākajos gados Hibrīdoperāciju zāles būvniecībai VSIA “Paula Stradiņa klīniskajā universitātes slimnīcā”.

 Ministru prezidents ar 2018. gada 19. marta rezolūciju Nr. 90/TA-523 ir uzdevis iepriekš minētā jautājuma izpildi Veselības ministrijai un Finanšu ministrijai.

 Lai izvērtētu iespēju nodrošināt finansiālu atbalstu apakškomisijas vēstulē minētajam veselības aprūpes pakalpojumam, Veselības ministrija lūdza Slimību profilakses un kontroles centru, SIA “Rīgas Austrumu klīniskā universitātes slimnīca” un VSIA “Paula Stradiņa klīniskā universitātes slimnīca” sniegt viedokli par veselības aprūpes pakalpojuma nodrošināšanas iespējām VSIA “Paula Stradiņa klīniskā universitātes slimnīca” un Latvijā, kā arī to, kā tas var ietekmēt iedzīvotāju veselības aprūpes rādītājus.

 Ņemot vērā, ka ir nepieciešams izvērtēt saņemto informāciju, sagatavot un saskaņot kopīgo atbildes vēstules projektu, tad Ministru prezidents atbildi apakškomisijai sniegs līdz š.g. 14.maijam.

Ministru prezidents M.Kučinskis

Iesniedzējs: Veselības ministre A.Čakša

Paeglīte,67876095

liga.paeglite@vm.gov.lv